recursal/SuperWikiNEXT-32B huggingface dataset:
**आर्मी अल्फा** (Army Alpha) सेना से सम्बन्धित मनोवैज्ञानिक परीक्षण है जिसे प्रथम विश्व युद्ध के दौरान कई अमेरिकी सैन्य भर्तियों का मूल्यांकन करने के लिए विकसित किया गया था। रॉबर्ट यर्क्स और छह अन्य लोगों ने मिलकर इस परीक्षण का विकास किया था और इसे पहली बार १९१७ में लागू किया गया था। यह परीक्षण सैनिकों की "मौखिक क्षमता (verbal ability), संख्यात्मक क्षमता, निर्देशों का पालन करने की क्षमता और सूचना का ज्ञान" की माप करता था। इस परीक्षण में मिले अंकों के आधार पर यह निर्धारण किया जाता था कि किसी सैनिक की सेवा करने की क्षमता कैसी है तथा वह किसी नेतृत्व वाले पद के योग्य है या नहीं। इसके आधार पर सैनिक के नौकरी करने की क्षमता का वर्गीकरण किया जाता था। जो सैनिक अनपढ़ थे, या विदेशी भाषा बोलने वाले थे, उनके लिए 'आर्मी बीटा' नामक परीक्षण किया गया, जिसमें बोलने की क्षमता आवश्यक नहीं थी।

आलोचना
------

"आर्मी अल्फा" की सबसे स्पष्ट आलोचना यह है कि यह परीक्षण प्रथम विश्वयुद्ध के बाद इतना विकसित हो चुका है कि बुद्धि परीक्षण की जनसांख्यिकी में दी गई जानकारी कालातीत (ऑब्सोलीट) हो चुकी है। आलोचना तब भी हुई थी जब इस परीक्षण को स्वीकृति दी गयी थी।

इन्हें भी देखें
---------------

* सेना का सामान्य वर्गीकरण टेस्ट

संदर्भ
------

1. ↑  Yoakum, Clarence Stone; Yerkes, Robert Mearns (1920). *Army Mental Tests*. H. Holt.
2. ↑  "History of Military Testing". *Armed Services Vocational Aptitude Battery*. अभिगमन तिथि 2019-09-25.
**ओरी जलोह** (आधिकारिक तौर पर **औरी जलो**; [1] \* 2 जून, 1968 काबाला में; [2] [3] 7 जनवरी, 2005 डेसाऊ में) एक सिएरा लियोनियन था जिसे जर्मनी में सहन किया गया था। वह सैक्सोनी-एनहाल्ट में डेसौ पुलिस स्टेशन के वोल्फगैंगस्ट्रैस 25 में कार्यालय भवन के तहखाने में एक निरोध कक्ष में मृत पाया गया था। मौत का सही कारण स्पष्ट नहीं है। दमकलकर्मियों को बुरी तरह जली हुई लाश मिली। कई अदालती कार्यवाही में मौत को साफ करने का प्रयास किया गया।

पुलिस स्टेशन के प्रमुख, जिस पर शारीरिक क्षति के परिणामस्वरूप मौत का आरोप लगाया गया था, और एक अन्य पुलिस अधिकारी, जिस पर लापरवाही के कारण हत्या का आरोप लगाया गया था, को शुरुआत में 8 दिसंबर, 2008 को डेसौ-रोस्लाऊ क्षेत्रीय न्यायालय द्वारा बरी कर दिया गया था। [4] 7 जनवरी, 2010 को फेडरल कोर्ट ऑफ जस्टिस द्वारा सर्विस ग्रुप लीडर के बरी किए जाने को पलट दिया गया।[5] दूसरे पुलिस अधिकारी की बरी होना अब अंतिम हो गया था। 12 जनवरी, 2011 को, मैगडेबर्ग की जिला अदालत के समक्ष नई मुख्य सुनवाई शुरू हुई। 13 दिसंबर 2012 को, सेवा समूह के नेता को लापरवाही से हत्या के लिए 120 दैनिक दर 90 यूरो (कुल 10,800 यूरो) के जुर्माने की सजा सुनाई गई थी। [6]
**हरिचंद्र** (हरिश्चंद्र?) दिगंबर जैन संप्रदाय के कवि थे। इन्होंने माघ की शैली पर धर्मशर्माभ्युदय नामक इक्कीस सर्गों का महाकाव्य रचा, जिसमें पंद्रहवें तीर्थंकर धर्मनाथ का चरित वर्णित है। ये महाकवि बाण द्वारा उद्धृत गद्यकार भट्टार हरिचंद्र से भिन्न थे, क्योंकि ये महाकाव्यकार थे, गद्यकाव्यकार थे, गद्यकार नहीं।

हरिचंद्र का समय ईसा की ग्यारहवीं शताब्दी माना जाता है।

परिचय
-----

सौभाग्य से इस महाकवि ने अंत में कुछ श्लोकों में स्वयं अपना भी परिचय दिया है। हरिचंद्र नोमकवंश के कायस्थकूल में उत्पन्न हुए थे। इनके पिता परमगुणशाली आदिदेव तथा माता रथ्या थीं। गुरुकृपा से उनकी वाणी सारस्वते प्रवाह में स्नात होकर निर्मल हो गई थी -

*अर्हत्पदाम्भोरुहचंचरीकस्तयो: सुत: श्रीहरिचंद्र आसीत्। गुरुप्रसादादमला बभूवु: सारस्वेत स्रोतसि यस्य वाच:।* (धर्मशर्मा. ४)
जिस प्रकार राम ने अपने अनुज लक्ष्मण की सहायता से समुद्र पार कर लिया था, उसी प्रकार अपने अतिशयस्निग्ध अनुज लक्ष्मण की सहायता से उन्होंने शास्त्रपयोधि का पार प्राप्त कर लिया था।

धर्मशर्माभ्युदय
---------------

सर्गक्रम से धर्मशर्माभ्युदय का कथानक इस प्रकार है - 

*रत्नपुर नगरवर्णन; रत्नपुराधीश इक्ष्वाकुवंशीय नरेश महासेन, महारानी सुव्रता, राजा की पुत्र-प्राप्ति-चिंता तथा दिव्यमुनि प्राचेतस का आगमन; मुनि महीपाल समागम तथा मुनि द्वारा पंद्रहवें तीर्थंकर धर्मनाथ का पुत्ररूप में अवतार लेने का आश्वासन; पुत्ररूप में अवतार लेनेवाले धर्मनाथ का पूर्वजन्म में धातकीखंड द्वीप में वत्सदेश के राजा दशरथ के रूप में वर्णन; राजा महासेन के यहँ दिव्यांगनाओं का महेंद्र की आज्ञा से रानी की सेवा के लिए उपस्थित होना, रानी का स्वप्न तथा गर्भधारण; गर्भ एवं उत्पत्तिवर्णन; शची द्वारा मायाशिशु देकर धर्मनाथ को इंद्र को देना, इंद्र द्वारा उन्हें सुमेरु पर ले जाना; सुमेरु और धर्मनाथ का इंद्रादि देवों द्वारा अभिषक एवं स्तुति तथा पुन: उसका महासेन की महिषी की गोदी में आना; धर्मनाथ का स्वयंवर के लिए विडर्भदेशगमन; विंध्याचलवर्णन; षड्ऋतु; पुष्पावचय; नर्मदा से जलक्रीडा; सायंकाल, अंधकार, चंद्रोदय आदि वर्णन; पानगोष्ठी रात्रिक्रीड़ा; प्रभातवर्णन एवं धर्मनाथ द्वारा कुंडिनपुरप्राप्ति; स्वयंवर तथा राजकुमारी द्वारा वरण, विवाह, एवं पुन: कुबेरप्रेषित विमान पर चढ़कर वधूसमेत रत्नपुर आगमनवर्णन; महासेन द्वारा राज्य धर्मनाथ को सौंपकर वैराग्यप्राप्ति तथा धर्मनाथ की राज्य स्थिति; अनेक नरेशों के साथ धर्मनाथ के सेनापति सुपेण का चित्रयुद्धवर्णन; पाँच लाख वर्ष तक राज्य करने के पश्चात् धर्मनाथ द्वारा राज्यत्या, तपस्या, ज्ञानप्राप्ति एवं दिव्य ऐश्वर्य; धर्मनाथ द्वारा संक्षेप में जिन सिद्धांत का निरूपण।*
हरिचन्द्र ने अपने इस 'धर्मशर्माभ्युदय' काव्य को रसध्वनिमार्ग का सार्थवाह तथा 'कर्णपीयूषरसप्रवाह' कहा है।

यह वस्तुत: अत्यंत परिमार्जित शैली में सिद्धहस्त कवि की प्रौढ़ रचना समझ पड़ता है। कालिदास का प्रभाव तो कहीं कहीं अतिस्पष्ट प्रतीत होता है, जैसे रघुवंश के 'तमंक्मारोग्य शरीरयोगजै: सुखै'। ३। २६। इस श्लोक का 'उत्संगमारोप्य तमंगजं नृप:' इस श्लोक पर छठे सर्ग में वर्णित रानी सुव्रता की गर्भावस्था रघुवंश की सुदक्षिणा की सी ही है, आदि।

इस काव्य ने स्वयं पश्चाद्वर्ती महाकाव्यों को प्रभावित किया है। बारहवीं शती में महाकवि श्रीहर्ष द्वारा निर्मित 'नैषधीयचरित' धर्मशर्भाभ्युदय से अतिशय प्रभावित जान पड़ता है।

बाहरी कड़ियाँ
-------------

* **धर्मशर्माभ्युदय** (भारतीय अंकीय पुस्तकालय)
**हरिचाँद ठाकुर** (11 मार्च 1812 – 5 मार्च 1878 ) मतुआ महासंघ के संस्थापक थे। उन्होंने समाज के पिछड़े वर्गों या दलित लोगों के विकास के लिए काम किया।

संक्षिप्त जीवनी
---------------

हरिचाँद ठाकुर  का जन्म ११ मार्च १८१२ को अविभाजित बंगाल के बांग्लादेश के गोपालगंज जिले को कासियानी थाना के अंतर्गत ओरकंडी के पास सफलाडांगा गाँव में हुआ था। उनके माता-पिता का नाम अन्नपूर्णा और यशोमन्त था। उनकी औपचारिक शिक्षा ठीक से नहीं चली, लेकिन उन्होंने सरल तरीके से प्रेम और भक्ति का प्रचार किया। 

उन्का जन्म चांडाल परिवार में हुआ था। उन्होंने विभिन्न स्थानों पर रहने के अवसर के माध्यम से अनुभव प्राप्त करते हुए, शास्त्रों की चर्चा के माध्यम से हिंदू और बौद्ध धर्मग्रंथों का ज्ञान प्राप्त किया।  उनकी खेती का पारंपरिक तरीका मातुवाबाद कहलाता था। उनके दो बेटे गुरुचाँद ठाकुर और उमाचरण थे। 

पिता श्री श्री हरिचाँद ठाकुर की मृत्यु के बाद गुरुचाँद ठाकुर मटुआ धर्म की भलाई और शिक्षा के प्रसार के लिए एक भक्त बन गए। कवि रसराज तारक चन्द्र सरकार ने श्री श्री हरिचाँद ठाकुर की जीवनी पर एक पुस्तक लिखी जिसका नाम **श्री श्री हरिलीलामृत** है।  श्री श्री हरिचाँद ठाकुर, कलियुग में श्री विष्णु के एक विशेष अवतार हैं, जिन्हें उनके सभी अनुयायी मानते हैं और उन्हें पतितपावन कहा जाता है।

निधन
----

५ मार्च १८७८ को उनका निधन हो गया।

ठाकुरबाड़ी और मतुआ धाम
----------------------

हरिचाँद ठाकुर की ठाकुरबारी गोपालगंज जिले के काशियाना अपज़िला में ओरकंडी में स्थित है। यह स्थल गोबरा-काशियाना सिंगल डीजल रेलवे लाइन पर छोटा बहिरबाग स्टेशन से 6 किमी उत्तर-पूर्व में है।

सन्दर्भ
-------

1. ↑  "ঠাকুর, শ্রী শ্রী হরিচাঁদ". अभिगमन तिथि ৯ সেপ্টেম্বর ২০১৭. `|access-date=` में तिथि प्राचल का मान जाँचें (मदद)
2. ↑  "দলিত মানুষের ত্রানকর্তা". *banglanews24.com*. अभिगमन तिथि ৯ সেপ্টেম্বর ২০১৭. `|access-date=` में तिथि प्राचल का मान जाँचें (मदद)
3. ↑  "সংরক্ষণাগারভুক্ত অনুলিপি". मूल से ১৪ নভেম্বর ২০০৯ को पुरालेखित. अभिगमन तिथि ৫ মার্চ ২০১০. `|access-date=, |archive-date=` में तिथि प्राचल का मान जाँचें (मदद)

इन्हें भी देखें
---------------

* मतुआ महासंघ

बाहरी कड़ियाँ
-------------

* बंगलापीडिया में जीवनी
**भाषा उद्योग** (language industry) उन कार्यकलापों को कहते हैं जो भाषाओं के कम्प्यूटर द्वारा प्रसंस्करण से सम्बन्धित उपकरणों (सॉफ्टवेयर आदि) एवं उत्पादों के डिजाइन, उत्पादन एवं विपणन आदि से सम्बन्ध रखते हैं। भाषा उद्योग, सूचना प्रौद्योगिकी के उद्योग का एक भाग है। इसमें सॉफ्टवेयर प्रौद्योगिकी, भाषा विज्ञान, कृत्रिम बुद्धि एवं इन्टरफेस डिजाइन आदि की महत्वपूर्ण भूमिका है।

सेवाएँ
------

भाषा उद्योग के अन्दर आने वाली प्रमुख सेवाएँ निम्नलिखित हैं-

* अनुवाद
* सम्पादन, समीक्षा, प्रूफ-पठन (proofreading)
* मशीनी अनुवाद के उपकरण (CAT tools)
* शब्दावली निष्कर्षण (terminology extraction)
* भाषा का स्थानीकरण (language localisation)
* सॉफ्टवेयर का स्थानीकरण (software localisation)

विकास (Evolution)
-----------------

अनुवाद एवं इन्टरप्रिटेशन का काम अनादि काल से होता आ रहा है। किन्तु अन्तरजाल के प्रादुर्भाव के बाद आधुनिक भाषा उद्योग बहुत तेजी से बढ़ा है। बहुत बड़े टेक्स्ट को बहुत अल्प समय में भी अनेकों भाषाओं में बदला जा सकता है। यह भाषा उद्योग की बहुत बड़ी उपलब्धि है। इस समय भिन्न-भिन्न आकार के भाषा-उद्योग कम्पनियाँ अस्तित्व में हैं किन्तु कोई ऐसी कम्पनी नहींहै जिसका पूरे विश्व में दबदबा हो।

बाहरी कड़ियाँ
-------------

* Articles in Language Industry Monitor
**हरिचरण बोरो** बोडो भाषा के एक प्रसिद्ध लेखक थे। उन्हें उनके साहित्यिक योगदान के कारण 2012 में साहित्य अकादमी का बाल साहित्य पुरस्कार प्रदान किया गया था।

जीवन
----

बोरो का जन्म 01 अप्रेल 1946 को हुआ था। उन्होंने प्रारंभ में सिम्बारगाँव हाई स्कूल में पढ़ाया था, फिर वह असम राज्य के अर्थशास्त्र और सांख्यिकी विभाग में काम किए। सेवानिवृत्ति के समय वे विभाग के संयुक्त निर्देशक थे। बाद का समय उन्होंने अपनी भाषा बोडो के साहित्यिक योगदान में बिताया।

कृतियाँ
-------

बोरो ने निम्न लिखित को लिखा था:

* अखराँगमा इसिनगाव (ब्रह्माण्ड में)
* इज़राईल
* इजिप्ट अरौ अरिमु (मिस्र का इतिहास और कला)
* पिरामिड
* ऐल्बर्ट आईंस्टाइन
* गुबुन हद्व्राव दावबैनाई (पर्यटन पर बोडो भाषा की एक आधुनिक किताब)

पुरस्कार
--------

बोरो को अखराँगमा इसिनगाव (ब्रह्माण्ड में) के लिए 2012 में साहित्य अकादमी का बाल साहित्य पुरस्कार दिया गया।

देहान्त
-------

हरिचरण बोरो का 29 नम्बर 2016 को देहान्त हुआ। उस समय उनके एक पुत्र उनके साथ थे। बोरो की पत्नी उनके जीवन में ही कोकराझार में एक बम धमाके में मारी गई थी।

सन्दर्भ
-------

1. 1 2 3 4
वर्ष 2009 में भारत के लोगों को पोलियो, एचआईवी और मलेरिया जैसी चिरपरिचित बिमारियों के साथ ही स्वाइन फ्लू नामक नई बीमारी का भी सामना करना पडा। इस वर्ष की दस प्रमुख स्वास्थ्य समस्याएँ निम्नलिखित हैं-

स्वाइन फ्लू
-----------

21वीं सदी की यह पहली महामारी वर्ष भर खबरों में रही है। इस बीमारी से देश में पहला संक्रमण हैदराबाद में 16 मई को सामने आया। इस बीमारी से 24,000 से भी अधिक लोग संक्रमित हो चुके हैं। यह बीमारी लगभग 800 लोगों की जानें ले चुकी है। इस बीमारी से बचाव के लिए हाल फिलहाल किसी स्वदेशी टीके के आने का संकेत नहीं है। परिणामस्वरूप इस संक्रामक बीमारी के यहां बने रहने की स्थिति बनी हुई है। भारतीय अधिकारियों तथा विश्व स्वास्थ्य संगठन का भी मानना है कि अभी अगले वर्ष तक इस बीमारी से लोगों का मरना जारी रहेगा।

जापानी मस्तिष्कशोथ
------------------

इस बीमारी ने लोगों का उतना ध्यान नहीं खींचा है, फिर भी यह बीमारी पूरे वर्ष भर देश के लिए प्रमुख चुनौती बनी रही। मच्छरों के काटने से संक्रमित होने वाले इस बीमारी का वायरस कम से कम 600 लोगों की जानें ले चुका है, खासतौर से उत्तर प्रदेश और बिहार में।
ज्ज्येअक्ज्ज्द

एड्स
----

```
एचआईवी/एड्स के मोर्चे पर भारत के पास एक आश्वस्त करने वाली खबर है। सरकार ने घोषणा की है कि देश में एचआईवी पॉजिटिव लोगों की संख्या में पिछले पांच वर्षो के दौरान 400,000 तक की कमी हुई है। नए संक्रमणों में कम से कम 100,000 प्रति वर्ष की गिरावट हुई है।
```

पोलियो
------

कई टीकाकरण अभियानों के बावजूद पोलियो लगातार बड़ा खतरा बना हुआ है। इस वर्ष सामने आए 672 मामलों में से 544 मामले उत्तर प्रदेश और 111 बिहार से हैं।

डेंगू
-----

मच्छरों द्वारा पैदा होने वाली यह बीमारी देश भर में हजारों लोगों को अपनी चपेट में ले चुकी है और इस वर्ष भी देश की राजधानी में यह बीमारी अपने उफान पर रही है।

ट्यूबरकुलोसिस
-------------

टीबी देश में लगातार एक घातक बीमारी बनी हुई है। इस बीमारी के कारण प्रति तीन मिनट में कम से कम दो लोगों की मौत हो रही है। इस बीमारी के कारण प्रति दिन लगभग 1,000 लोग मौत के मुंह में समा रहे हैं।

मलेरिया
-------

मच्छर जनित बीमारियां देश में जन स्वास्थ्य के लिए चुनौती बनी हुई हैं। मलेरिया उनमें से एक है। ये बीमारियां देश भर में हजारों लोगों को गिरफ्त में ले रही हैं। उड़ीसा, मध्य प्रदेश, झारखण्ड, असम और देश के उत्तरी इलाके इस बीमारी से बुरी तरह प्रभावित हैं।

शिशु व मातृ मृत्यु
------------------

देश में प्रति वर्ष 20 लाख से अधिक बच्चे अपना पांचवां जन्म दिन नहीं मना पाते हैं। इसके अलावा बड़ी संख्या में बच्चे जन्म लेने के साथ ही मौत के मुंह में समा जाते हैं। स्वास्थ्य मंत्रालय के आंकड़े के अनुसार पैदा होने वाले 1,000 बच्चों में से कम से कम 55 बच्चे मौत के मुंह में समा जाते हैं। इसी तरह प्रसव के दौरान 100,000 महिलाओं में से 254 महिलाएं मौत की शिकार बन जाती हैं।

कुपोषण बनाम मोटापा
------------------

देश में लगभग 46 प्रतिशत बच्चे कुपोषण के शिकार हैं तो लाखों लोग मोटापा की गिरफ्त में हैं।

जीवन शैली संबंधी बीमारियां
--------------------------

आर्थिक समृद्धि के कारण जीवन शैली अस्वस्थ हो जाती है। भारत व्यापक रूप से जीवन शैली जनित बीमारियों की गिरफ्त में ह

सहायक एवं संदर्भ श्रोत
----------------------

```
[*मृत कड़ियाँ*]
```
वरुण की परिक्रमा करते हुए हैलिमीडी की धुंधली से तीन तस्वीरें
**हैलिमीडी** सौर मण्डल के आठवे ग्रह वरुण का एक उपग्रह है। यह वरुण के उपग्रहों में एक बाहरी कक्षा में परिक्रमा करने वाला उपग्रह माना जाता है। हैलिमीडी का औसत व्यास लगभग ६२ किमी है और इसका अकार बेढंगा है (यानि गोल नहीं है)। इस उपग्रह का रंग भूरा प्रतीत होता है। यह उपग्रह वरुण की घूमने की दिशा से उलटी दिशा में परिक्रमा करता है, जिसे भौतिकी में प्रतिगामी चाल कहते हैं। हैलिमीडी का रंग वरुण के एक अन्य उपग्रह नियरीड से बहुत मिलता-जुलता है, जिस से कुछ वैज्ञानिक अनुमान लगते हैं के शायद अतीत में कभी नियरीड की किसी और वास्तु से टक्कर हुई हो और हैलिमीडी उसका ही एक टूटा हुआ अंश हो।

अन्य भाषाओँ में
---------------

हैलिमीडी को अंग्रेज़ी में "Halimede" कहते हैं।

इन्हें भी देखें
---------------

* वरुण के प्राकृतिक उपग्रह
* वरुण (ग्रह)
* ट्राइटन (उपग्रह)
* नियरीड (उपग्रह)

सन्दर्भ
-------

1. ↑  T. Grav, M. Holman, W. Fraser (2004). "Photometry of Irregular Satellites of Uranus and Neptune". *Astrophysical Journal Letters*. **613** (1): L77–L80. arXiv:astro-ph/0405605. डीओआइ:10.1086/424997. बिबकोड:2004ApJ...613L..77G.सीएस1 रखरखाव: एक से अधिक नाम: authors list (link)
फ्रांसीसी बहुल ब्रसेल में एक जगह फ्लेमी भाषा बोलने वाले लोग रहते हैं, इस कारण दोनों भाषाओं में निर्देश दिये गए हैं।
**भाषा की राजनीति** करने वाले लोग भाषाई मतभेद उत्पन्न कर उसका राजनीतिक लाभ उठाते हैं। सामान्यतः भाषा की राजनीति राजनेताओं द्वारा की जाती है। जिसमें कई नेता चाहे वे किसी अन्य भाषा में आम तौर पर बात करते हों, लेकिन जनता के सामने उनकी भाषा में बात करते हैं, जिससे जनता को विश्वास हो कि वह नेता उन्हीं का है। इस तरह का कार्य नेता अपना रिश्ता जनता से जोड़ने के लिए करते हैं। इसके अलावा भी कई प्रकार से भाषा की राजनीति की जाती है।

प्रकार
------

### आधिकारिक भाषा

किसी भी देश में उसकी भाषा के संरक्षण और विकास के लिए यह आवश्यक है कि उसी भाषा में सरकार कार्य करे और सभी सुविधाओं को भी उसी भाषा में प्राप्त किया जा सके। इस कारण हर देश में आधिकारिक भाषा चुना जाता है। जिससे उसी भाषा में सरकार कार्य कर सके। यह भाषा उस देश में सबसे अधिक लोगों द्वारा बोली, समझी जाती है या उस देश में निर्मित भाषा होती है। लेकिन कुछ देशों में एक से अधिक भाषाओं के बोले और समझे जाने व कई भाषाओं का जन्म स्थान होने के कारण आधिकारिक भाषा चुनने में समस्या उत्पन्न होती है।

यदि कोई ऐसे देश की सरकार अपने देश की किसी भाषा को आधिकारिक भाषा बना ले तो विपक्ष में, मुख्य रूप से दूसरे भाषी क्षेत्रों में रहने वाले राजनीतिक दल इसका विरोध करते हैं। जिससे दूसरे भाषी लोग विपक्ष को आने वाले चुनाव में मत दे सकें। अपने चुनावी कार्यक्रमों में भी इसे ही मुद्दा बनाते हैं, जिससे इस बात को कोई न भूले और मुद्दे को और भी गंभीर बनाया जा सके।

### राष्ट्रीयता

कई भाषाएँ राष्ट्र से जुड़ी होती हैं। अपने आप को देश से जुड़ा दिखाने और मातृ भूमि से प्रेम दिखाने के लिए भी कई लोग उस देश से जुड़ी भाषा बोलते हैं और उसका प्रचार करते हैं। यह अपने देश की भाषा के संरक्षण के लिए भी आवश्यक है और उस भाषा को बोलने वाले लोगों का इससे समर्थन और सहायता भी प्राप्त होता है।

सन्दर्भ
-------

बाहरी कड़ियाँ
-------------

* भाषा की राजनीति - ज़ी न्यूज़
उत्तर ओसेतिया-आलानिया का नक़्शा और झंडा
**उत्तर ओसेतिया-आलानिया** कॉकस क्षेत्र में स्थित रूस का एक संघीय खंड है जो गणतंत्र का दर्जा मिला रखता है। इसका दक्षिणी भाग काफ़ी पहाड़ी है और कॉकस पर्वत शृंखला के इलाक़े में पड़ता है जबकि इसका उत्तरी हिस्सा स्ताव्रोपोल के मैदान क्षेत्र में आता है। इसका कुल क्षेत्रफल 8,000 वर्ग किमी है (यानि भारत के सिक्किम राज्य से ज़रा बड़ा) और यहाँ सन् 2002 में हुई जनगणना के अनुसार इसकी आबादी 7,12,900 थी। इसमें से लगभग 62% ओसेतियाई लोग थे और 23% रूसी थे। अल्प संख्याओं में इंगुश, अर्मेनियाई और यूक्रेनी लोग भी यहाँ रहते हैं। ओसेतियाई लोग ओसेती भाषा बोलते हैं और अधिकतर इसाई मत के अनुयायी हैं। उत्तर ओसेतिया-आलानिया की राजधानी व्लादिकावकाज़ नाम का शहर है।

गणतंत्र का नाम
--------------

मध्यकाल में ओसेतियों के पूर्वजों को आलान बोला जाता था और उन्होने अपने राज का नाम आलानिया रखा था। इस ऐतिहासिक राज्य को ध्यान में रखते हुए ही इस गणतंत्र का नाम "उत्तर ओसेतिया-आलानिया" रखा गया।

उत्तर ओसेतिया-आलानिया के कुछ नज़ारे
-----------------------------------

* फ़िआग्दोन नदीफ़िआग्दोन नदी
* व्लादिकावकाज़ में बार्बाशोव सड़क पर गिरजाव्लादिकावकाज़ में बार्बाशोव सड़क पर गिरजा
* व्लादिकावकाज़ में किरोव पुलव्लादिकावकाज़ में किरोव पुल
* व्लादिकावकाज़ में एक मस्जिदव्लादिकावकाज़ में एक मस्जिद

इन्हें भी देखें
---------------

* दक्षिण ओसेतिया
* रूस के गणतंत्र
* कॉकस
* रूस

| * दे
* वा
* सं
कॉकस के देश |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|     | 
Caucasia 1952-1991Caucasia 1952-1991
 | 
 अबखाजिया आदिगेया अद्जारा आर्मेनिया
 | 
 अजर्बैजान चेचेन्या दगेस्तान जॉर्जिया
 | 
 इंघुशेतिया कराचे-चेर्केशिया कबार्दिनो-बल्कारिया क्रास्नोदर क्राई
 | 
 नागोर्नो-काराबाखउत्तरी ऑस्सेतिया-अलानियाउत्तर ओसेतिया स्ताव्रोपोल क्राय दक्षिण ऑस्सेतिया
 | 
Caucasia in 1882Caucasia in 1882
 |

 |
**इरमा सेरानो कास्त्रो**  9 दिसंबर 1933 - 1 मार्च 2023) एक मैक्सिकन गायक, अभिनेत्री और राजनीतिज्ञ थीं।  अपनी "तांत्रिक" "अदम्य स्पिटफायर" आवाज के लिए प्रसिद्ध,  वह रेंचेरा और कॉरिडो शैलियों की सबसे प्रसिद्ध कलाकारों में से एक थीं;  उसका उपनाम *ला टाइग्रेसा डे ला कैनसिओन रंचेरा*  रखा गया था और बाद में उसे "***ला टाइग्रेसा*** "। वहीं, उन्होंने एक दर्जन से ज्यादा फिल्मों के साथ फिल्मी करियर को आगे बढ़ाया। अपनी मृत्यु के समय, वह मैक्सिकन सिनेमा के स्वर्ण युग की अंतिम जीवित अभिनेत्रियों में से एक थीं।

1970 और 1980 के दशक में, सेरानो ने एक अभिनेत्री और निर्माता के रूप में विवादास्पद मंच नाटकों की एक श्रृंखला में बड़ी सफलता हासिल की, विशेष रूप से विवादास्पद नाटक *नाना* (1973)। 1990 के दशक में, उन्होंने राजनीति में भी कदम रखा और मैक्सिकन सीनेट में एक सीट पर कब्जा कर लिया। उसके बाद के वर्षों में, वह कई घोटालों और विवादों का केंद्र थी।  1994 से 1997 तक अपने गृह राज्य चियापास के सीनेटर के रूप में अपने राजनीतिक करियर के कारण वह सेलिब्रिटी गपशप पत्रिकाओं और टेलीविज़न शो में दिखाई दीं।


1. ↑  *Decisión Ciudadana 1994: Reglas del juego, candidatos y perspectivas*. Rayuela Editores. 1994. पृ॰ 70. आई॰ऍस॰बी॰ऍन॰ 9789687293035. अभिगमन तिथि 16 June 2014.
2. ↑  "Biographical Dictionary of Mexican Film Performers: "S" - Serrano, Irma". अभिगमन तिथि 30 May 2011.
3. ↑  "The Whirling Disks: Irma Serrano". *Reading Eagle*. 20 March 1966. अभिगमन तिथि 5 June 2014.
4. ↑  Herrera-Sobek, María (1993). *The Mexican Corrido: A Feminist Analysis*. Indiana University Press. पृ॰ xviii. आई॰ऍस॰बी॰ऍन॰ 9780253207951.
5. ↑  Contreras, José A. (10 March 1966). "Irma Serrano sintetiza: Canta con sinceridad para el pueblo". *Melodías mexicanas*. अभिगमन तिथि 18 June 2014.
6. ↑  "Mexican Actress Irma Serrano Arrested". *Latin American Herald Tribune*. मूल से 31 मार्च 2012 को पुरालेखित. अभिगमन तिथि 18 July 2010.
**भारतीय कपास निगम लिमिटेड** (Cotton corporation of India ltd) भारत सरकार की संस्था है जो कपास के क्रय, व्यापार एवं निर्यात से सम्बन्धित कार्यों का निष्पादन करने के लिए हैं।

इतिहास
------

सीसीआई की स्थापना 31 जुलाई 1970 को कंपनीज़ अधिनियम 1956 के अधीन पंजीकृत एक सरकारी कंपनी के रूप में हुई। अपनी स्थापना की आरंभिक अवधि में निगम को सार्वजनिक क्षेत्र की एक एजेन्सी के रूप में वस्त्रोद्योग के विभिन घटकों के बीच कपास के समान संवितरण की जिम्मेदारी सौंपी गयी तथा कपास के आयात के सरणीकरण के लिए एक साधन के रूप में भी जिम्मेदारी सौंपी गयी।

कपास परिदृश्य में परिवर्तन के साथ, निगम की भूमिका और कार्य-कलापों की समय-समय पर समीक्षा भी की गयी और उसमें संशोधन किया गया। वस्त्र मंत्रालय, भारत सरकार द्वारा वर्ष 1985 के नीति निदेशों के अनुसार जब कभी कपास के मूल्य (सीड कॉटन) समर्थन स्तर पर पहुँचने लगे, तब निगम को भारत सरकार की नोडल एजेन्सी के रूप में समर्थन मूल्य कार्य करने के लिए नामित किया गया है।

उद्देश्य
--------

वर्ष 1985 की वस्त्र नीति के अनुसार निगम की विनिर्दिष्ट भूमिका संक्षेप में नीचे दिये अनुसार हैं:

* जब कभी कपास के मूल्य भारत सरकार द्वारा घोषित समर्थन मूल्य तक पहुँचते हैं, तब बिना किसी मात्रात्मक सीमा के समर्थन मूल्य कार्य संचालन करना;
* सीसीआई की अपनी जोखिम पर वाणिज्यिक खरीद कार्य करना
* निर्यात वचनबध्दता को पूरा करने के लिए कपास खरीदना और
* कपास प्रौद्योगिकी मिशन के मिनी मिशन III और IV के लिए कार्यान्वयन एजेन्सी के रूप में कार्य करना।

भारत सरकार की नोडल एजेन्सी के रूप में, निगम अपने आप को समर्थन मूल्य कार्य संचालन की स्थितियों का सामना करने के लिए तैयार रखता है। जब कभी कपास के मूल्य, न्यूनतम समर्थन मूल्य (एमएसपी) के स्तर तक पहुँच जाते हैं, तब कपास की खरीद न्यूनतम समर्थन मूल्य कार्य के अधीन बिना किसी मात्रात्मक सीमा के, कपास की खरीद की जाती है। इन न्यूनतम समर्थन मूल्य कार्यों के अंतर्गत कपास किसान अपनी कपास उपज सीसीआई को बेच सकते हैं और निगम इस तरह की कपास की खरीद तब तक जारी रखेगा, जब तक कपास मूल्य न्यूनतम समर्थन मूल्य पर बने रहते हैं।

बाहरी कड़ियाँ
-------------

* भारतीय कपास निगम लिमिटेड का जालघर
**इरा सिंघल** भारतीय सिविल सेवा में कार्यरत हैं। वह संघ लोक सेवा आयोग द्वारा वर्ष 2014 में आयोजित सिविल सेवा परीक्षा में प्रथम स्थान प्राप्त कर चुकी हैं। सिंघल चौथी बार में ये कामियाबी प्राप्त कर सकी हैं और वह पहली अपाहिज महिला हैं जिन्होंने सर्वजनिक श्रेणी में ऊँचा स्थान पाया है।

जीवन और शिक्षा
--------------

इरा सिंघल का जन्म मेरठ में हुआ था। उनके माता पिता का नाम राजेन्द्र सिंघल और अनिता सिंघल है। वह मेरठ के सोफ़िया गर्ल्ज़ स्कूल और दिल्ली के लॉरेटो कॉन्वेन्ट स्कूल में प्रथम स्थान पर रही। इरा स्कोलियोसिस से जूज रही है जिसके कारण रीढ़ की हड्डी प्रभावित है और उससे बाज़ुओं की गति ठीक नहीं होती। इसके बावजूद इरा ने अपनी स्कूली शिक्षा आर्मी पब्लिक स्कूल, धौलाकुआँ, दिल्ली से सम्पन्न की। इसके पश्चात नेताजी सुभाष प्रौद्योगिकी संस्थान से उसने कम्प्यूटर इंजीनियरिंग की डिग्री प्राप्त की और फ़ॅकल्टी ऑफ़ मैनेजमेन्ट स्टडीज़, दिल्ली विश्‍वविद्यालय से एम० बी० ए० किया।

सार्वजनिक जीवन
--------------

2010 में भारतीय राजस्व सेवा (आई आर एस) की परीक्षा में सफल होने के पश्चात भी अधिकारियों ने उसकी किसी वस्तु को "ढकेलने, खेंचने या उठाने की अयोग्यता" का हवाला देते हुए उसे पद देने से मना कर दिया था।  इसके पीछे इरा की स्कोलियोसिस की समस्या थी। उसने केंद्रीय प्रशासनिक न्यायाधिकरण के समक्ष अपना मामला रखा जिसके परिणाम स्वरूप चार साल बाद इरा के पक्ष में निर्णय दिया गया था।  इरा एक वर्ष तक स्पैनिश भाषा पढ़ाती रही हैं। उसे कैडबरी डेयरी मिल्क कम्पनी में एक प्रबंधक पद का दायित्व भी दिया गया था। इसके अलावा इरा कोका कोला कम्पनी में विपनन प्रशिक्षणार्थी के रूप में भी काम कर चुकी हैं। वर्तमान रूप से इरा भारतीय राजस्व सेवा के उत्पाद एवं सीमा शुल्क विभाग में सहायक आयुक्त का पद संभाल रही हैं।

सन्दर्भ
-------

1. ↑  "A great moment for me and my family, says Ira Singhal". *द हिन्दू*. 2015-07-04. आइ॰एस॰एस॰एन॰ 0971-751X. मूल से 26 नवंबर 2016 को पुरालेखित. अभिगमन तिथि 2015-10-11.
2. 1 2  "Not eligible to be sweeper, but I'm IAS officer: UPSC topper Ira". *हिन्दुस्तान टाईम्स*. मूल से 4 मई 2016 को पुरालेखित. अभिगमन तिथि 2015-10-11.
3. ↑  "Meet 2014 UPSC topper Ira Singhal, who was earlier barred from civil services due to her disability - Firstpost". *firstpost.com*. मूल से 19 फ़रवरी 2016 को पुरालेखित. अभिगमन तिथि November 15, 2015.
4. ↑  "A Special Victory: This Woman Just Topped India's Toughest Exam Beating Disability And Discrimination". *The Huffington Post*. मूल से 4 मार्च 2016 को पुरालेखित. अभिगमन तिथि 2015-10-11.
5. ↑  "Barred from civil services earlier over 'disability', Ira Singhal tops UPSC". *द इंडियन एक्सप्रेस*. 2015-07-05. मूल से 5 मार्च 2016 को पुरालेखित. अभिगमन तिथि 2015-10-11.
बाइबिल के अनुसार, **इय्योब** (अय्यूब, योब) अब्राहम के समकालीन कोई अरबनिवासी गैर-यहूदी कुलपति थे। 

लगभग ५३० ई. पू. में एक यहूदी कवि ने उन्हीं को नायक बनाकर इय्योब नामक ग्रंथ की रचना की थी जो गांभीर्य तथा काव्यात्मक सौंदर्य की दृष्टि से विश्वसाहित्य के ग्रंथरत्नों में से एक है। इसमें सदाचारी मनुष्य के दुर्भाग्य की समस्या नाटकीय ढंग से, अर्थात् इय्योब तथा उनके चार मित्रों के संवाद के रूप में, प्रस्तुत की गई है। यहूदियों की परंपरागत धारणा के अनुसार चारों मित्रों का विचार है कि इय्योब अपने पापों के कारण ही दु:ख भोग रहे हैं। इय्योब पापी होना स्वीकार करते हैं, किंतु वे अपने पापों तथा अपनी घोर विपत्तियों में समानुपात नहीं पाते। फिर भी सब कुछ ईश्वर के हाथ से ग्रहण करते हुए इय्योब कहते हैं कि मनुष्य ईश्वर का विधान समझने में असमर्थ है। संवाद के अंत में स्वर्ग की ओर से संकेत मिलता है कि सर्वज्ञ तथा सर्वशक्तािन् विधाता ने पापों के कारण इय्योब को दंड देने के लिए नहीं, प्रत्युत उनकी परीक्षा लेने तथा उनको परिशुद्ध करने के उद्देश्य से उनको विपत्तियों का शिकार बना दिया है। इय्योब इस परीक्षा में उत्तीर्ण होकर ईश्वर से अपरना पूर्व वैभव प्राप्त कर लेते हैं। प्रस्तुत समस्या पर ईसा आगे चलकर नया प्रकाश डालकर सिद्ध करेंगे कि दूसरों के पापों के लिए प्रायश्चित करने के उद्देश्य से भी दु:ख भोगा जा सकता है।

सन्दर्भ ग्रन्थ
--------------

* ई. जे. किस्साने : द बुक ऑव जॉब, डबलिन, १९३९;
* जी. होल्शर: दास बुख हियोब, तुबिंगेन, १९३७;
* लार्शेर : लि लिवरे दी जॉब, पेरिस, १९५०।
रूसी हिमभंजक यमाल, १९९४ में एक दौरे पर
**हिमभंजक** या **बर्फ़भंजक** (अंग्रेजी: ice-breaker, आइस ब्रेकर) ऐसे समुद्री जहाज़ या नौका को कहते हैं जो बर्फ़ग्रस्त पानी में यातायात करने की क्षमता रखता हो। किसी जहाज़ को हिमभंजक समझा जाने के लिए उसमें तीन गुण ज़रूरी हैं: उसका ढांचा आम जलयानों से मज़बूत होना चाहिए, उसका आकार आगे से बर्फ़ हटाने के लिए अनुकूल होना चाहिए और उसमें बर्फ़ से ढके पानी में ज़ोर से बर्फ़ धकेलकर आगे निकलने की क्षमता होती चाहिए।

बर्फ़ग्रस्त पानी से गुज़रने के लिए हिमभंजक गति से सख़्त-जमी बर्फ़ पर अपने शरीर से प्रहार करता है। इस से बर्फ़ टूट जाती है लेकिन नौका के आगे बर्फ़ के टुकड़ों का जमावड़ा जहाज़ को धीमे कर सकता है, इसलिए जहाज़ का आकार कुछ ऐसा होता है कि टूटी बर्फ़ उसके दाई-बाई तरफ़ या फिर नौका के नीचे जाने के लिए विवश हो जाती है और आगे का रास्ता खुलता जाता है। जहाज़ का नोदक (प्रोपेलर, यानि पानी पीछे धकेलर जहाज़ आगे बढ़ाने का पंखा) नौका के बाहर होता है इसलिए बर्फ़ के टुकड़ों से लगातार टकराने से उसे क्षति पहुँच सकती है। इसलिए हिमभंजकों के नोदक मज़बूत बनाए जाते हैं और उनका निर्माण कुछ ऐसा होता है कि अगर उनके पंखे टूट जाए तो बीच-यात्रा में भी जहाज़ के कर्मचारी उन्हें बदलकर नए पंखे लगा सकते हैं। पृथ्वी के ध्रुवीय इलाकों में अक्सर केवल हिमभंजक ही सलामती से यातायात कर सकते हैं।

इन्हें भी देखें
---------------

* समुद्री जहाज़

सन्दर्भ
-------

1. ↑  Ships (Mighty Machines)[*मृत कड़ियाँ*], Ian Graham, pp. 22, Black Rabbit Books, 2006, ISBN 978-1-58340-921-3, *... Ships stay away from ice because ice can punch a hole in the hull. Ships can also be surrounded and crushed by ice. Ice breakers get through ice because they have three things that other ships don't have - a very strong hull, extra-powerful engines, and the right shape to break ice ...*
रूस के नक़्शे में इरकुत्स्क ओब्लास्त (लाल रंग में)
**इरकुत्स्क ओब्लास्त** (रूसी भाषा: Ирку́тская о́бласть, इरकुत्स्काया ओब्लास्त; अंग्रेज़ी: Irkutsk Oblast) रूस के साइबेरिया क्षेत्र के दक्षिणपूर्वी भाग में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। यह अंगारा, लेना और निझ़नाया तुंगुस्का नदियों का जलसम्भर क्षेत्र है। इसकी राजधानी इरकुत्स्क शहर है और इस प्रान्त की आबादी २०१० की जनगणना में २४,२८,७५० अनुमानित की गई थी। इरकुत्स्क ओब्लास्त का क्षेत्रफल ७,६७,९०० वर्ग किमी है यानि लगभग पाकिस्तान के क्षेत्रफल के बराबर। इरकुत्स्क ओब्लास्त की स्थापना सोवियत संघ के ज़माने में २६ सितम्बर १९३७ को हुई थी।

इरकुत्स्क ओब्लास्त के कुछ नज़ारे
--------------------------------

* इरकुत्स्क वनस्पति-विज्ञान उद्यान में बहार का मौसम
* बायकल परिक्रमा रेलमार्ग
* उस्त-इलिम्स्क बाँध

इन्हें भी देखें
---------------

* साइबेरिया
* रूस के संघीय खंड
* ओब्लास्त

सन्दर्भ
-------

1. ↑  The Territories of the Russian Federation 2002, Europa Publications, Psychology Press, 2002, ISBN 978-1-85743-142-1, *... On 26 सितंबर 1937 an Irkutsk Oblast was formed ...*
इरतिश नदी का जलसम्भर क्षेत्र
ओम्स्क शहर के पास इरतिश नदी
**इरतिश नदी** (रूसी: Иртыш, अंग्रेज़ी: Irtysh) उत्तरी एशिया के साइबेरिया क्षेत्र की एक नदी है और ओब नदी की प्रमुख उपनदी है। इसके नाम का अर्थ 'सफ़ेद नदी' है। ओब-इरतिश का मिलाजुला क्षेत्र एशिया का एक विशाल जलसम्भर है जिसमें पश्चिमी साइबेरिया और अल्ताई पर्वत आते हैं। इसकी कुल लम्बाई ४,२४८ किलोमीटर (२,६४० मील) है। इरतिश नदी का मार्ग चीन, कज़ाख़स्तान, मंगोलिया और रूस के देशों से होकर निकलता है।

स्रोत और नदी मार्ग
------------------

इरतिश नदी चीन के शिनजियांग प्रान्त के अल्ताई पर्वतों में 'कारा-इरतिश' (यानि 'काली रंग की इरतिश') के नाम से जन्म लेती है। वहाँ से यह पश्चिमोत्तर दिशा में बहती हुई कज़ाख़स्तान की ज़ायसान झील से गुज़रती है। आगे पहले इशिम नदी और फिर तोबोल नदी इसमें विलय हो जाती हैं। फिर यह रूस में दाख़िल होती है और पश्चिमी साइबेरिया के ख़ान्ती-मान्स्यिन्स्क शहर के पास इसका विलय ओब नदी में होता है और उसके बाद इस धारा को ओब नदी के नाम से ही जाना जाता है।

इन्हें भी देखें
---------------

* ओब नदी
* अल्ताई पर्वत
* साइबेरिया
* जलसम्भर

सन्दर्भ
-------

1. ↑  Rivers and Streams, Britannica Educational Publishing, The Rosen Publishing Group, 2011, ISBN 978-1-61530-411-0, *... The Irtysh River is a major river of west-central and western Asia. With a length of 4248 km (2640 miles) ...*
इरफ़ान ख़ान (पूरा नाम मोहम्मद इरफ़ान खान- जन्म ४ नवंबर १९६६) का जन्म मध्य प्रदेश के ग्वालियर शहर में हुआ था। स्थानीय अखबार दैनिक भास्कर और स्वदेश में सन ८२-१९८९ तक कार्टून बनाते रहे। दिल्ली की श्रीधरणी आर्ट गैलरी में अपनी प्रदर्शनी के दौरान वे नवभारत टाइम्स लखनऊ के लिये चुन लिये गए। १९९४ में दिल्ली आकर इकोनोमिक टाइम्स, फ़ाइनेन्शिअल एक्स्प्रेस,एशियन ऐज, में स्टाफ़ कार्टूनिस्ट रहे। २००० में ज़ी न्यूज़ में वरिष्ठ कार्टूनिस्ट के पद पर काम करते हुए अपना टाक शो शख्शियत होस्ट किया, २००३ में एनडीटीवी के शो गुस्ताखी माफ़ की स्क्रिप्ट लिखी और सहारा समय पर इतनी सी बात होस्ट किया। अब तक ३ संकलन प्रकाशित हो चुके हैं। एन्सीईआरटी के पाठ्यक्रम की पुस्तकों में इरफ़ान सहित देश के विभिन अन्य कार्टूनिस्टों के संपादकीय कार्टूनों को भी शामिल किया गया था। जापान फ़ाउन्डेशन ने "एशियाई कार्टून प्रदशनी" के अपने वार्षिक कार्यक्रम के तहत, २००५ में नौवी प्रदर्शनी के लिए प्रत्येक एशियाई देश से एक कार्टूनिस्ट के चयन हेतु भारत की ओर से इरफ़ान का चयन किया। 
अनेक पुरस्कारों से सम्मानित इरफ़ान अब तक ६ कार्टून प्रदर्शिनियाँ कर चुके हैं। जिनमें क्रिकेट, आतंकवाद, साम्प्रदायिक्ता और ग्लोबल वार्मिन्ग पर प्रदर्शिनियाँ काफ़ी चर्चित रही हैं। २००७ में मिड डे अखबार में भारत के पूर्व मुख्य न्यायधीश पर कार्टून बनाने पर दिल्ली उच्च न्यायालय ने इरफ़ान को ४ महीने की सज़ा सुनाई। यह मामला अभी उच्चतम न्यायालय में विचाराधीन है।

सन्दर्भ
-------

1. ↑  "फ़न इरफ़ान कार्टून्स" (एएसपीएक्स) (अंग्रेज़ी में). फ़नी इरफ़ान कार्टून. अभिगमन तिथि २१ फरवरी २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
2. ↑  "भारतीय कार्टूनिस्ट इरफ़ान ख़ान" (पीएचपी) (अंग्रेज़ी में). इंडियन कैरीकेचर. अभिगमन तिथि २१ फरवरी २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
**बेस्ट बेकरी केस** (जिसे **तुलसी बेकरी केस** भी कहा जाता है) 1 मार्च 2002 को वडोदरा, गुजरात, भारत के हनुमान टेकरी क्षेत्र में एक छोटे से आउटलेट बेस्ट बेकरी को जलाने से संबंधित एक कानूनी मामला था। इस घटना में एक हिंदुत्ववादी भीड़ ने शेख परिवार को निशाना बनाया था, जो बेकरी चलाता था और अंदर शरण ले रखी थी, जिसके परिणामस्वरूप चौदह लोगों की मौत हो गई  (परिवार के सदस्यों सहित 11 मुस्लिम और 3 हिंदू कर्मचारी  बेकरी के  ). यह मामला 2002 के गुजरात दंगों में नरसंहार का प्रतीक बन गया है। पुलिस की *लचर* कार्यप्रणाली के कारण सभी 21 अभियुक्तों को अदालत ने बरी कर दिया था।

पार्श्वभूमि
-----------

2003 में केस और बरी
-------------------

प्रतिक्रिया
-----------

पुन: परीक्षण और शत्रुतापूर्ण गवाह
---------------------------------

झूठा साक्ष्य
------------

### झूठे बयान देने का आरोप

आजीवन कारावास
-------------

2012 बंबई उच्च न्यायालय
-----------------------

यह देखें
--------

* गुलबर्ग सोसाइटी नरसंहार
* नरोदा पाटिया नरसंहार

संदर्भ
------

बाहरी संबंध
-----------

* संबंधित नागरिक न्यायाधिकरण द्वारा गोधरा दंगों पर विस्तृत रिपोर्ट
* बेस्ट बेकरी केस - केस 315 ऑफ 2004 पर सेशन कोर्ट मझगांव का 693 पेज का फैसला
* फ्री सुप्रीम कोर्ट के फैसले
* न्यायमूर्ति श्री जी.टी. नानावती और श्री न्यायमूर्ति अक्षय एच. मेहता से युक्त जाँच आयोग की रिपोर्ट Archived 2013-03-16 at the Wayback Machine
* 

1. ↑  Chronology of events in Best Bakery case, 24 February 2006.
2. ↑  "Best Bakery case: Bombay HC acquits 5, upholds life term to 4". 9 July 2012.
3. ↑  Court raps Gujarat over riot case
4. ↑  Best Bakery: Why it is so important
ब्रिटानिया हाइट्स ओटावा, ओंटारियो, कनाडा के पश्चिमी छोर में बे वार्ड में एक पड़ोस है। पड़ोस शहर के ब्रिटानिया क्षेत्र का एक उप-पड़ोस है, लेकिन क्वींसवे टेरेस नॉर्थ कम्युनिटी एसोसिएशन सीमाओं के भीतर है। पड़ोस एक पहाड़ी पहाड़ी पर ओटावा नदी से दूर है। यह उत्तर की ओर नक्काशी एवेन्यू, पूर्व में OC ट्रांसपो ट्रांजिटवे, दक्षिण में हेनले स्ट्रीट और पश्चिम में Bayshore Drive से घिरा है। पड़ोस की आबादी लगभग 1750 है।

समुदाय में पहला भूमि उद्यमी विलियम मॉसग्रोव था जिसकी पंजीकृत योजना ने 1908 में पिन्तेरेस्ट रोड पर 47 औसत आकार के लॉट और सेंट लुइस (अब पाइनवुड क्रिसेंट) के समानांतर सड़क का मार्ग प्रशस्त किया था।

अधिकांश घरों का निर्माण 1930 से 1960 के बीच हुआ था। 1970 के बाद, 1980 तक कई टाउनहाउस और कॉन्डोमिनियम बनाए गए थे।

पड़ोस की मुख्य सड़कें रिचमंड, कार्लिंग, अल्पाइन, कनॉट और पाइनक्रेस्ट हैं। ब्रिटानिया हाइट्स यूनाइटेड चर्च Pinecrest ड्राइव पर है।

समुदाय फ्रैंक रयान पार्क और ओल्ड फोर्ज का घर है।

शिक्षा
------

अनुदान वैकल्पिक स्कूल (पूर्व में ग्रांट पब्लिक स्कूल) अब ओटावा का एक विरासत स्थल है। स्कूल 1922 में बनाया गया था और 1987 में बंद कर दिया गया था। स्कूल 1991 में एक वैकल्पिक स्कूल के रूप में फिर से खोला गया और 2007 में बंद हो गया। 2013 के अनुसार, स्कूल को फ्रेंच लोगों की विकास आबादी और एक के लिए एक फ्रैंकोफ़ोन सामुदायिक केंद्र में पुनर्निर्मित किया जाएगा। साथ ही नर्सिंग होम। यह ला काइट कॉलेजिएट के लिए एक परिसर का हिस्सा भी होगा।

1. ↑  Pinecrest Creek/Westboro Stormwater Management Retrofit Study, May 2011
अलास्का की ताकु हिमानी पर खोदकर हिमपुंच की गहराई और घनत्व का अनुमान लगाया जा रहा है
**हिमपुंज** (snowpack) हिम के कई परतों के किसी स्थान पर जमा होने से बने हिम के एक बड़े भंडार को कहते हैं। यह ऐसी भौगोलिक स्थान या ऊँची जगहों पर बनते हैं जहाँ का तापमान वर्ष में बहुत दिनों के लिए शून्य से कम रहे, ताकि बार-बार हिमपात से गिरी परतें पिघलने की बजाय एक-के-ऊपर-एक जमती रहें। विश्व के कई झरने और नदियाँ इन हिमपुंजों के धीरे-धीरे पिघलने से चलती हैं इसलिए हिमपुंजो को पीने, कृषि व वन्य जीवन के लिए जल का एक महत्वपूर्ण संसाधन माना जाता है। हिमानियाँ (ग्लेशियर) भी इन्हीं हिमपुंजों से हिम पहुँचता है। पर्वतों में हिमपुंजों की बनावट और स्थिरता को हिमस्खलन (आवालांच) का ख़तरा अनुमानित करने के लिए परखा जाता है।

इन्हें भी देखें
---------------

* हिम
* हिमपात
* हिमस्खलन
* हिमानी

सन्दर्भ
-------

1. ↑  Steven M. Cox, Kris Fulsaas Mountaineering: the freedom of the hills, Mountaineers Books, Mountaineers (Society) Edition 7, illustrated, 2003 ISBN 978-0-89886-827-2, pages 346, 347
2. ↑  Tobias Kurzeder, Holger Feist, Powderguide: Managing Avalanche Risk, Mountain Sports Press, 978-0972482738, 190 pages
Large metal sphere supported on a clear plastic column, inside of which a rubber belt can be seen. A smaller sphere is supported on a metal rod. Both are mounted to a baseplate, on which there is a small driving electric motor. कक्षा में प्रदर्शन करने के लिए निर्मित एक वॉन डी ग्रैफ जनित्र
**स्थिरविद्युत जनित्र**, या **इलेक्ट्रोस्टैटिक मशीन**, एक विद्युत-यांत्रिक जनित्र है जो उच्च वोल्टता उत्पन्न करती है। स्थैतिक विद्युत का ज्ञान आरम्भिक सभ्यताओं के काल से ही है लेकिन हजारों वर्षों तक यह केवल एक रोचक और रहस्यमय घटना बना रहा, और इस व्यवहार की व्याख्या करने के लिए कोई सिद्धान्त प्रदिपादित नहीं किया गया। १७वीं शताब्दी के अंत तक, शोधकर्ताओं ने घर्षण द्वारा विद्युत पैदा करने के व्यावहारिक साधन विकसित कर लिए थे, लेकिन इलेक्ट्रोस्टैटिक मशीनों का विकास 18 वीं शताब्दी तक शुरू नहीं हो सका था। १८वीं शताब्दी में स्थिरविद्युतजनित्रों का विकास हुआ और उनका उपयोग स्थिर विद्युत के अध्ययन के लिए एक उपकरण के रूप में होने लगा।

यह सभी देखें
------------

* इलेक्ट्रोस्टैटिक मोटर
* इलेक्ट्रोमीटर (जिसे "इलेक्ट्रोस्कोप" के रूप में भी जाना जाता है)
* इलेक्ट्रेट
* स्थैतिक बिजली

संदर्भ
------
**हामिद मीर** (حامد مير‎) पाकिस्तान के एक प्रमुख पत्रकार, समाचार एंकर, आतंकवाद विशेषज्ञ और सुरक्षा विश्लेषक हैं। वे जियो टीवी से संपादक हैं तथा राजनीतिक टॉक शो कैपिटल टॉक ऑन जियो टीवी की मेजबानी करते हैं। इनको पाकिस्तान के मुक्त पत्रकारों में से एक माना जाता है, जियो टीवी एक अर्से से चले आ रहे अख़बार जंग का टीवी चैनल है। सन् २०११ में तालिबान की धमकी के बाद इनका बयान प्रसिद्ध हुआ था कि वो उनसे मिलने सिर्फ़ एक क़लम लेकर आएंगे। इन्होने ओसामा बिन लादेन, कोलिन पॉवेल और लाल कृष्ण आडवाणी का साक्षात्कार लिया हैं।

जानलेवा हमला
------------

19 अप्रैल 2014 को कराची एयरपोर्ट से जियो न्यूज के दफ्तर जाते समय बाइकसवार हमलावरों ने मीर की कार पर गोलियां दागीं। मीर के ड्राइवर ने बहादुरी दिखाते हुए कार भगा दी।  मेडिकल रिपोर्ट के अनुसार, मीर पर छह गोलियां चलाई गई थीं। हालांकि सर्जरी के दौरान मीर के शरीर से तीन गोलियां निकाल ली गई, लेकिन अब भी तीन उनके शरीर में हैं। रिपोर्ट के मुताबिक, हामिद मीर खतरे से बाहर हैं। अद्यतन-21 अप्रैल 2014 पाकिस्तानी प्रधानमंत्री नवाज शरीफ ने इस हमले की न्यायिक जांच के लिए तीन सदस्यीय दल गठित करने का तथा हमलावरों को पकड़वाने पर 1 करोड़ रुपये इनाम की घोषणा की।

इससे पहले 2012 में भी इस्लामाबाद में भी हामिद पर हमले की साजिश रची गई थी। उस समय उनकी कार के नीचे बम लगाया गया था जिसे समय रहते निष्क्रिय कर दिया गया था।

उपलब्धियाँ
----------

ओसामा बिन लादेन का इण्टरव्यू लेते हुए हामिद मीर
* 30 वर्ष की आयु में किसी राष्ट्रीय दैनिक समाचार पत्र का संपादक बनना,
* ओसामा बिन लादेन का तीन बार इण्टरव्यू,
* फिलिस्तीन, इराक़, अफ़ग़ानिस्तान, लेबनान, चेचेन्या, बोस्निया, पाकिस्तान अधिकृत कश्मीर, तथा श्रीलंका में युद्ध की कवरेज
*

सन्दर्भ
-------

1. 1 2  "पाकिस्तान के वरिष्ठ पत्रकार हामिद मीर पर जानलेवा हमला". नवभारत टाईम्स. 19 अप्रैल 2014. मूल से 22 अप्रैल 2014 को पुरालेखित. अभिगमन तिथि 21 अप्रैल 2014.
2. 1 2  "हामिद को मारी थीं 6 गोलियां, न्यायिक आयोग करेगा जांच". नवभारत टाईम्स. 21 अप्रैल 2014. मूल से 23 अप्रैल 2014 को पुरालेखित. अभिगमन तिथि 21 अप्रैल 2014.
3. ↑  मुकेश अधिकारी (२६ अप्रैल २०१४). "पाक: हामिद मीर की तरह खुश किस्मत नहीं थे शहज़ाद". बीबीसी मॉनीटरिंग. मूल से 28 अप्रैल 2014 को पुरालेखित. अभिगमन तिथि २८ अप्रैल २०१४.
**हाफ़िज़ गुल बहादुर**  (जन्म c.1961) उत्तरी वज़ीरिस्तान में स्थित पाकिस्तानी तालिबान गुट का नेता हैं। दिसम्बर 2007 में तहरीक-ए-तालिबान पाकिस्तान (टीटीपी) के गठन पर इसे बैतुल्ला महसूद के तहत आतंकवादी समूह के समग्र नायब अमीर के रूप में घोषित किया गया था। जो दक्षिण वज़ीरिस्तान में स्थित था। लेकिन प्रतिद्वन्द्विता व महसूद के साथ और पाकिस्तानी राज्य के विरुद्ध टीटीपी के आक्रमणों के बारे में असहमति के कारण टीटीपी से बहुत हद तक दूर हो गया था।

पृष्ठभूमि
---------

मिर्जाली खान के सीधा वंशज गुल बहादुर उस्मानजई वज़ीरियों के *मद्दा खेल* कबीले का सदस्य हैं। मुल्तान में स्थित एक देवबन्दी मदरसे से शिक्षित है। वह जमीयत उलेमा-ए-इस्लाम-फ़ज़ल (JUI-F) राजनीतिक दल से संबद्ध है।

गुल बहादुर ने सोवियत-अफगान युद्ध के दौरान और बाद में तालिबान के शासन के दौरान अफगानिस्तान में लड़ाई लड़ी। अगस्त 2001 में उन्होंने संयुक्त राष्ट्र मॉनिटरों के प्रस्तावित प्लेसमेण्ट का विरोध करने के लिए लगभग 4,000 स्वयंसेवकों की भर्ती की, जो पाकिस्तान से अफगानिस्तान में हथियारों के प्रवाह को रोकने के लिए थे। गुल बहादुर ने आपत्ति जताई क्योंकि मॉनिटर ने उत्तरी गठबन्धन के विरुद्ध अफगान तालिबान का समर्थन करने के लिए पाकिस्तानी पश्तूनों की क्षमता में बाधा उत्पन्न की होगी। (स्वयंसेवक मिलिशिया को कभी भी तैनात नहीं किया गया था, हालाँकि, 9/11 के आक्रमणों के नतीजों के कारण)।

हाफ़िज़ गुल बहादुर सिराजुद्दीन हक्कानी के साथ घनिष्ठ रूप से जुड़ा हुआ है और उसे उत्तरी वज़ीरिस्तान में एक अड्ढा प्रदान किया था। अमेरिका विरोधी तालिबान का नेतृत्व गुल बहादुर और हक्कानी नेटवर्क कर रहा है।
**शाह ईस्माईल** (1487-1524) ईरान के सफ़वी वंश का प्रथम शासक था जिसने ईरान पर शासन किया। उसके शाह बनने के समय वो सिर्फ़ 14 साल का था और उसे उसके विरोधियों के साथ किए क्रूर कृत्यों के लिए भी जाना जाता है। इसके पहले सफ़वी वंश उत्तर-पश्चिमी ईरान में एक सीमित संगठन था। १५०१ में इस्माईल ने तबरेज़ पर अधिकार कर लिया और ख़ुद को शाह घोषित कर दिया। उसके पिता शिया बने थे, हाँलांकि उसके पूर्वज सुन्नी और सूफ़ी थे। उसने शिया इस्लाम को पहली बार सैनिक और कठोर रूप दिया। उसके बाद से ईरान संपूर्ण रूप से शिया बन गया और आज तक है। उसने अपनी प्रजा पर प्रथम शिया इमाम अली, जिनको सुन्नी चौथे ख़लीफ़ा के रूप में मानते हैं, के पहले के तीन ख़लीफ़ाओं को गाली देने की प्रथा चलाई। हाँलांकि ईरान में शिया सहानूभूति सदियों से थी पर उसको ही ईरान को मुख्य रूप से शिया बनाने के श्रेय दिया जाता है क्योंकि उसी के शासन काल में शिया मुस्लिम सदियों के बाद पहली बार सामरिक रूप से सबल और स्थापित हो सके थे।

वो एक कवि भी था और उसको आज़री (अज़ेरी) भाषा के साहित्य में सम्माननीय स्थान मिला हुआ है। वो *ख़ताई* (पाप करने वाला) के नाम से लिखता था।

शासन
----

1501 में अपने पिता की मृत्यु के बाद, जब वो सिर्फ़ 14 साल का था उसने तबरेज़ पर अधिकार कर लिया। उसने शिया इस्लाम को राजधर्म बनाने का संकल्प लिया। तबरेज़ और पूर्वी अनातोलिया में उसके कई समर्थक बने। उज़्बेको के विद्रोह को दबाने के लिए वो उत्तर पूर्व की तरफ़ गया जहाँ मुहम्मद शायबानी को मारने के बाद उसके सर को उसने एक प्याले के रूप में बनाया। दो और विद्रोहियों को पकड़ने के बाद उनके शव को कबाब के रूप में भुनवा कर उसने अपने समर्थकों को उसे खान को कहा। अनातोलिया के पूर्व में अपने साम्राज्य में शिया इस्लाम का समर्थक देख उस्मानी तुर्कों ने इस्माइल के राज्य पर आक्रमण किया। चल्दिरान की लड़ाई में उसकी हार हुई जिसमें तुर्कों ने तोपों और बारूद का इस्तेमाल किया था। इसके बाद वो शराबी बन गया और 36 साल की आयु में उसकी मौत हो गई। 

साँचा:सफ़वी वंश
Intramuscular Injection - इंट्रामस्क्युलर
**इंट्रामस्क्युलर**, अर्थात् शरीर की मांसपेशियों में इंजेक्शन। शरीर की मांसपेशियों को अधिक रक्त की आपूर्ति के कारण यह इंजेक्शन चमड़े के नीचे के इंजेक्शन की तुलना में अधिक तेज़ी से अवशोषित होता है। मांसपेशियों को चमड़े के नीचे के ऊतकों की तुलना में असुविधा पैदा किए बिना बड़ी मात्रा में दवा प्राप्त हो सकती है, हालांकि यह मांसपेशियों के आकार और स्थिति और साइट पर निर्भर करती है।

अच्छी मांसपेशियों के विकास वाले वयस्क आमतौर पर ग्लूटस मेडियस और ग्लूटस मैक्सिमस मांसपेशियों को दवा के 4 मिलीलीटर तक सुरक्षित रूप से सहन कर सकते हैं। कम विकसित मांसपेशियों वाले परिपक्व ग्राहकों के लिए आमतौर पर 1-2 मिलीलीटर की मात्रा की सिफारिश की जाती है। डेल्टोइड मांसपेशी में, 0.5-7 मिलीलीटर की दवा की मात्रा की सिफारिश की जाती है।

आमतौर पर, 2-5 मिलीलीटर सिरिंज की जरूरत होती है। उपयोग की जाने वाली सिरिंज का आकार दी जाने वाली दवा की मात्रा पर निर्भर करता है। मानक इंट्रामस्क्युलर सुइयों की लंबाई 1.5 इंच होती है। कई कारक उपयोग की जाने वाली सूई के आकार और लंबाई को निर्धारित करते हैं, मांसपेशी, दवा समाधान का प्रकार, मांसपेशियों को कवर करने वाले वसा ऊतक की मात्रा और ग्राहक की उम्र।

इंट्रामस्क्युलर इंजेक्शन देने में मुख्य विचार प्रमुख रक्त वाहिकाओं, नसों और हड्डियों से दूर, एक सुरक्षित इंजेक्शन साइट का चयन करना है। इंट्रामस्क्युलर इंजेक्शन के लिए कई बॉडी लोकेशन वेंट्रोग्ल्यूटल लोकेशन, लेटरल वेस्टस लोकेशन, डोरसोग्लुटियल लोकेशन, डेल्टॉइड लोकेशन हैं। कुछ साइटों के उपयोग में अवरोधों में ऊतक की चोट और पिंड, सूजन, फोड़े, कोमलता या अन्य रोग स्थितियों की उपस्थिति शामिल है।
**इंग्लिश बाबू देसी मेम** 1996 की हिन्दी भाषा की हास्य प्रेमकहानी फ़िल्म है। इसका निर्माण-निर्देशन प्रवीण निश्चल द्वारा किया गया है। इसमें शाहरुख़ ख़ान और सोनाली बेंद्रे की मुख्य भूमिकाएँ हैं। अब इस फ़िल्म के अधिकार रेड चिलीज़ एंटरटेनमेंट के पास हैं। यह फ़िल्म फ्लॉप रही थी।

कहानी सारांश
------------

गोपाल मयूर एक अरबपति व्यापारी है। वह समृद्ध एनआरआई व्यवसायी मयूर परिवार का मुखिया है। वह पांच पीढ़ियों से लंदन में रह रहे हैं। उसके दो बेटे हैं। बड़ा बेटा हरि (शाहरुख़ ख़ान), एक पंजीकृत पायलट है और उसे भारत से गहरा लगाव है। वह अपना अधिकांश समय लंदन के मिनी इंडिया में बिताता है। लेकिन गोपाल भारत का प्रशंसक नहीं है और उसे पसंद नहीं कि उसका बेटा अपने पैतृक देश से इतना प्यार करता है। वह अपने अंग्रेज दोस्त से वादा कर रखा है कि हरि उसकी बेटी से शादी करेगा। हालाँकि, हरि एक अंग्रेज महिला से शादी नहीं करना चाहता है और अपने परिवार से शादी रद्द करने की विनती करता है। लेकिन कोई उसकी बात नहीं सुनता। अपनी शादी के दिन, वह घर से भाग जाता है। उसका विमान हिंद महासागर में दुर्घटनाग्रस्त हो जाता है और सभी उसे मृत मान लेते हैं। हालाँकि, हरि मुंबई के किनारे पर बह जाता है और उसे बिजुरिया नाम की एक छोटी लड़की और उसकी बड़ी बहन कटारिया (राजेशवरी सचदेव) पाती हैं। 

कटारिया उसकी देखभाल करके उसे स्वस्थ कर देती है। फिर हरि को पता चलता है कि उसके शरीर को खोजने में बचाव अभियान की विफलता के बाद, उसे ब्रिटिश सरकार द्वारा आधिकारिक तौर पर मृत घोषित कर दिया गया है। वह इस अवसर का उपयोग अपने प्रिय भारत में एक नया जीवन शुरू करने के लिए करता है। वह कटारिया से शादी करता है, जिससे उसे प्यार हो गया है। कटारिया जल्द ही हरि के बच्चे से गर्भवती हो जाती है। खुशी लंबे समय तक नहीं रहती है, क्योंकि दिवाली उत्सव के दौरान उनके घर में आग लग जाती है। इससे हरि और कटारिया गंभीर रूप से घायल हो जाते हैं, जो अपने बेटे नन्दलाल मयूर उर्फ ​​नन्दू के जन्म के तुरंत बाद मर जाते हैं। नन्दू के पालन-पोषण की जिम्मेदारी बिजुरिया (सोनाली बेंद्रे) ले लेती है। वह अपनी शिक्षा का त्याग कर देती है और बार डांसर के रूप में नौकरी करके पैसे कमाती है।

मुख्य कलाकार
------------

* शाहरुख़ ख़ान — गोपाल मयूर / हरि मयूर / विक्रम मयूर
* सोनाली बेंद्रे — बिजुरिया
* किरण कुमार — भीमा
* सईद जाफ़री — वकील मददगार
* राजेशवरी सचदेव — कटारिया मयूर, हरि की पत्नी
* सनी सिंह — नन्दलाल
* विवेक बासवानी — वेटर
* मुशताक ख़ान — हिटमैन
* अंजू महेन्द्रू — टीवी प्रवक्ता

संगीत
-----

सभी निखिल-विनय द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "भरतपुर लुट गया" | योगेश | सुषमा श्रेष्ठ | 4:20 |
| 2. | "दीवाना मैं तेरा दीवाना" | योगेश | कुमार शानू, अलका याज्ञनिक | 4:42 |
| 3. | "ढोल बाजे कुड़ दम" | रानी मलिक | विनोद राठौड़ ,अलका याज्ञनिक | 5:15 |
| 4. | "कैसे मुखड़े से नज़रे हटाऊँ" | योगेश | आशा भोंसले | 4:40 |
| 5. | "लव मी हनी हनी" | योगेश | सुषमा श्रेष्ठ, उदित नारायण | 3:10 |
| 6. | "ना तेरे बिना" | योगेश | कविता कृष्णमूर्ति | 3:00 |
| 7. | "अभी अभी सोलह बरस की हुई" | योगेश | अलका याज्ञनिक, उदित नारायण, जॉली मुखर्जी | 4:35 |

सन्दर्भ
-------

1. ↑  "शाहरुख की 5 स्वीट फिल्में, जिनमें से कुछ तो कट्टर फैन्स ने भी नहीं देखी होंगी". *द लल्लनटॉप*. अभिगमन तिथि 16 जुलाई 2023.
2. ↑  "शाहरुख से अमिताभ तक, इन फिल्मों में ट्रिपल रोल कर चुके हैं ये एक्टर्स". *जनसत्ता*. 26 नवम्बर 2021. अभिगमन तिथि 16 जुलाई 2023.

बाहरी कड़ियाँ
-------------

* *इंग्लिश बाबू देसी मेम*  इंटरनेट मूवी डेटाबेस पर
सुई के सिरे पर स्थित हशीश तेल की बूँद का पास से लिया गया फोटो
**हशीश तेल** (Hash oil) ओलियोरेसिन है जो की मेरीजुआना और भांग के पौधों का बार-बार निष्कर्षण करके पाया जाता है। यह गहरे रंग का गाढ़ा द्रव होता है जो की हवा के प्रभाव में आने पर और भी गाढ़ा हो जाता है। हशीश तेल कैनाबिस की सबसे अधिक प्रभावी अवस्था होती है। यह अक्सर धूम्रपान, अंतर्ग्रहण और वेपराईसेशन के रूप में ग्रहण किया जाता है। हशीश तेल ग्रहण करने से मृत्यु भी हो सकती है और इससे जी मचलता है, सुस्ती आती है, तनाव बड़ता है। हशीश तेल को नसों से होकर ग्रहण करने से सुस्ती, दस्त, उलटी, बुखार, सिरदर्द आदि की समस्या देखने को मिलती है। हशीश तेल को बंद डब्बे में रखना चाहिए और इसे रोशनी के प्रभाव से दूर रखा जाता है। यह एक नारकोटिक औषधि है और इसका लगातार इस्तेमाल करने से शारीर में क्रियात्मक निर्भरता नहीं होती परन्तु मनोवैज्ञानिक निर्भरता आ जाती है।

सन्दर्भ
-------

1. ↑  "Cannabis: Overview", World Drug Report (PDF), United Nations Publications, 2014

इन्हें भी देखें
---------------

* कैनबिस (ड्रग)

[[श्रेणी:न्यायालयिक वि
ज्ञान]]kxhnvxg
हमार टीवी भारत का पहला और इकलौता पुरबिया समाचार चैनल है। **हमार टीवी** एक क्षेत्रीय भाषाओं का मनोरंजन चैनल है जिसमें बज्जिका, भोजपुरी, अंगिका, मगही, मैथिली, नगपुरिया सहित पूर्वी उत्तर प्रदेश, बिहार एवं झारखंड के स्थानीय भाषाओं में कार्यक्रम प्रसारित होते हैं।।

*हमार टीवी* पॉजिटिव मीडिया ग्रुप द्वारा शुरु किया गया समाचार एवं मनोरंजन चैनल है। जो बहुत ही धमाकेदार ढंग से शुरु हुआ।..हमार टीवी एक बहुभाषी पूरबिया न्यूज चैनल है जो कि काफी उंचाईयाँ प्राप्त कर सकता था।... मगर इसके संचालकों ने इसे पूरी तरह धराशायी कर दिया। डिस्ट्रीब्यूशन के बिना पहचान नही मिल सकती आज भी भोजपुरी अंचल में बहुत ऐसे लोग है जो कि हमार टीवी नाम सुनकर पूछते है कि अच्छा तो यह भी एक चैनल है? यानि कि लांचिंग के दो साल बाद भी भोजपुरी अंचल में इसकी कोई खास पहचान नहीं बन सकी है।.. जबकि इसके बाद आये कई टुटपुंजिया चैनल अपनी पहचान बना चुके है लेकिन सबसे ज्यादा इन्फ्रास्टक्चर रखने के बाद भी इसकी पहचान नहीं बन पाई है आगे सुधार होगा इसकी उम्मीद की जाती है।...इस चैनल में कुछ प्रतिभावान लोग जरुर थे लेकिन उन्हें चाटुकारिता ना करने की वजह से जाना पड़ा...जबकि कुछ ऐसे भी लोग थे जिन्हें टीवी की दुनिया का ज्ञान नहीं के बराबर था, लेकिन वे लोग बहुत मोटी तनख्वाह पर लंबे समय तक मौज लेते रहे...चैलन का भट्ठा बैठ गया लेकिन वे लोग समृद्घ हो गये।...

* [www.hamartv.in/ The official wbside of Hamar TV